|  |
| --- |
| **МЕДИЦИНСКИ УНИВЕРСИТЕТ – ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ” – ЦЕНТЪР ЗА ДИСТАНЦИОННО ОБУЧЕНИЕ** |
| **КАТЕДРА “ОБЩЕСТВЕНОЗДРАВНИ НАУКИ”** |

**ОБЩИ БЕЛЕЖКИ И ПРЕПОРЪКИ ЗА ПОДГОТОВКА ПО**

# „МЕТОДОЛОГИЯ НА ИЗСЛЕДОВАТЕЛСКАТА РАБОТА”

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

**ЗАДОЧНА ФОРМА НА ОБУЧЕНИЕ**

Драги колеги,

С удоволствие ще Ви преподавам „Методология на изследователската работа”. В познавателен и методологичен аспект тя е свързана с всички дисциплини, които изучавате и с провежданите в тях научни проучвания за търсене и откриване на нови знания.

*Защо Ви е необходима дисциплината „Методология на изследователската работа”:*

* За да знаете как се придобиват нови знания, да познавате същността на изследователския процес; описването и анализирането на резултатите; формулирането и проверяването на изследователски хипотези относно закономерни разлики, факторни влияния, взаимовръзки, тенденции и т.н.;
* Защото всеки специалист, особено лекарят, в която и област на медицината да работи, трябва непрекъснато да поддържа на високо ниво знанията си **(*Учене през целия живот*)**; да посещава ежегодно научни форуми – конференции, конгреси; да участва в научни проекти, да чете и разбира научните публикации с най-новите знания и постижения в медицината и областта, в която работите.
* Оценката по „Методология на изследователската работа” е задължите- лен кредит в дипломата за висше образование, съпоставена с европейските и световни стандарти.

За ефективно усвояване на материята са предложени няколко типа учебни материали: учебник, практически задачи (курсови задачи) и тренировъчни тестови въпроси за самоподготовка.

Препоръчвам да започнете подготовката си с **учебника** „Методология на изследователската работа”, чието съдържание е специално съобразено с обема и задачите на дистанционното обучение. За по-задълбочена подготовка можете да си набавите и останалите учебници от препоръчаната основна литература.

След като се запознаете с теоретичния материал, преминете към решава- не на **курсовите задачи**. Предвидила съм 7 такива, които вярвам няма да Ви затруднят, защото ще ползвате учебника, в който са разработени теоретично и с подобни примери.

***Решаването и анализът на първия казус ще бъде оценен по шестобалната система и ще бъде взет под внимание при оформянето на крайната Ви оценка по дисциплината***. ***Останалите задачи ще бъдат оценени само като задоволителни или незадоволителни. Решението на първата задача трябва да бъде представено освен на електронен и на хартиен носител в предварително указания срок. Задачата да бъде оформена със заглавна страница, текста на самата задача и решението Ви***.

Третата стъпка на подготовка Ви е **самостоятелната тренировка на тесто- ви въпроси** от всички теми. Всички въпроси са от затворен тип.

В категорията „**Допълнителна литература**” съм препоръчала няколко книги на български език, които при интерес от Ваша страна можете да си набавите от книжарницата на СУ „Климент Охридски”.

С пожелания за успех в подготовката и финалния резултат,

*Проф. Петкана Ангелова Христова, дм*

септември, 2019 год.